O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida (O‘zbekiston Respublikasining “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2012-yil 29-dekabrdagi

O‘zbekiston Respublikasining “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2012-yil 29-dekabrdagi O‘RQ-345-son Qonuniga muvofiq Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 4. Vazirlar Mahkamasining “Litsenziyalashni bekor qilish hamda iste’mol tovarlari olib kelish va O‘zbekiston Respublikasining ichki bozorida sotishni takomillashtirish chora-tadbirlari to‘g‘risida” 2002-yil 20-avgustdagi 295-son qarorining 9-bandi quyidagi tahrirda bayon qilinsin (O‘zbekiston Respublikasi QT, 2002-y., 8-son, 47-modda):
 “9. O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasi barcha xo‘jalik yurituvchi subyektlar tomonidan raqobat to‘g‘risidagi qonun hujjatlariga qat’iy rioya qilinishi, iste’mol tovarlari bozorida raqobat munosabatlarining samarali ishlashi, narxlarning sun’iy ravishda oshirilishiga, nohalol raqobatga, eng avvalo, tovarlarning tayyorlanish joyi, iste’mol xususiyatlari va sifati yuzasidan iste’molchilarning chalg‘itilishiga yo‘l qo‘yilmasligi yuzasidan nazoratni ta’minlasin”. 
 6. Vazirlar Mahkamasining 2006-yil 20-fevraldagi 27-son qarori (O‘zbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qo‘llab-quvvatlash uchun mas’ul bo‘lgan davlat organlari ro‘yxatining 50-5-pozitsiyasi chiqarib tashlansin.